Държавен вестник, бр. 27, 2013 г., стр. 37

БРОЙ  27	
Д Ъ Р Ж А В Е Н  В Е С Т Н И К 	
СТР.  37  
(5) Когато по обективни причини кандида­
тът не може да представи исканите от лицето 
по чл. 1, ал. 2 документи, той може да докаже 
икономическото и финансовото си състояние 
с всеки друг документ, който лицето по чл. 1, 
ал. 2 приеме за подходящ.
(6) В случай че в поканата са включени 
изисквания за техническите възможности и/
или квалификацията на кандидатите, лицето 
по чл. 1, ал. 2 може в зависимост от характе­
ра, количеството и обекта на процедурата да 
изиска от тях да представят един или няколко 
от следните документи:
1. списък на основните договори за дос­
тавки и услуги, изпълнени през последните 
3 години, в зависимост от датата, на която 
кандидатът е учреден или е започнал дей­
ността си, включително стойностите, датите 
и получателите, придружен от препоръки за 
добро изпълнение;
2. списък на договорите за строителство, 
изпълнени през последните 5 години, в за­
висимост от датата, на която кандидатът е 
учреден или е започнал дейността си, при­
дружен от препоръки за добро изпълнение 
за най-важните строителни обекти; тези 
препоръки посочват стойността, датата и 
мястото на строителството, както и дали то 
е изпълнено професионално и в съответствие 
с нормативните изисквания;
3. описание на техническото оборудване за 
осигуряване на качеството и оборудването за 
изпитване и изследване;
4. списък на технически лица, включително 
на тези, отговарящи за контрола на качеството;
5. образци, описание и/или фотографски 
снимки на стоките, които ще се доставят, 
чиято автентичност трябва да бъде доказана, 
ако лицето по чл. 1, ал. 2 изисква това;
6. сертификати, издадени от акредитирани 
институции или агенции за управление на 
качеството, удостоверяващи съответствието 
на стоките със съответните спецификации 
или стандарти;
7. документи, удостоверяващи образова­
нието и професионалната квалификация на 
кандидата и/или на ръководните му служи­
тели, или на лицата, които отговарят за из­
вършването на услугата или строителството, 
както и доставката, когато включва услуги 
и/или подготовката и въвеждането на обекта 
в експлоатация;
8. декларация за средния годишен брой 
на работниците и служителите и за броя на 
ръководните служители на кандидата за по­
следните 3 години в зависимост от датата, на 
която кандидатът е учреден или е започнал 
дейността си;
9. декларация за техническото оборудване, 
с което разполага кандидатът, при процедури 
за строителство и услуги;
10. данни за собствени или наети техниче­
ски лица, които кандидатът ще използва за 
извършване на строителството;
11. при процедури за строителство и ус­
луги – описание на мерките за опазване на 
околната среда, които кандидатът ще приложи 
при изпълнението, ако лицето по чл. 1, ал. 2 
е предвидило такива в поканата за участие;
12. лицензи или други документи за из­
вършване на съответните дейности и услуги 
в предвидените в законодателството случаи;
13. други документи по преценка на лицето 
по чл. 1, ал. 2.
(7) Изискванията за икономическото и 
финансовото състояние и технически възмож­
ности на кандидатите и/или квалификация, 
които лицето по чл. 1, ал. 2 определя, трябва 
да са съобразени със стойността и обекта на 
възлагане, както и с обема и сложността на 
дейностите, които ще се извършват.
(8) При залагане на изисквания по ал. 4, 
т. 3 изискуемият общ оборот не може да 
надвишава повече от три пъти прогнозната 
стойност на процедурата или на съответната 
обособена позиция, в случай че процедурата 
е с обособени позиции. 
(9) Когато критерият за оценка е икономи­
чески най-изгодната оферта, лицето по чл. 1, 
ал. 2 не може да включва като показатели за 
оценка на офертата минимални изисквания 
за икономическо и финансово състояние, 
професионална квалификация и технически 
възможности на кандидатите, както и мини­
мални технически параметри.
Чл. 14. (1) Офертата по чл. 8, ал. 1 трябва 
да съдържа най-малко:
1. данни за кандидата;
2. предложение за изпълнение на изисква­
нията на чл. 11, ал. 1, т. 4; 
3. ценово предложение;
4. срок на валидност, когато е приложимо;
5. подизпълнител, в случай че се предвижда 
участието на такъв;
6. декларация по чл. 22, ал. 2, т. 1;
7. други документи, в случай че са пред­
видени в поканата по чл. 11, ал. 1.
(2) Офертата се представя в запечатан не­
прозрачен плик. При приемане на офертата 
върху плика се отбелязват поредният номер, 
датата и часът на получаване, за което на 
приносителя се издава документ.
(3) Кандидатът в процедурата има право 
да представи само една оферта.
(4) Лице, което е дало съгласие и фигурира 
като подизпълнител в офертата на друг кан­
дидат, не може да представи самостоятелна 
оферта.
Чл. 15. (1) В случай че в поканата лицето 
по чл. 1, ал. 2 заложи технически специфи­
кации, той ги определя чрез: